section_heading: Prvi čin
paragraph_text: Menelaj se vraća, buncajući kako je iznenadio i ubio Helenu i Parisa, te Aithra i njemu daje opuštajuće piće. Čuvši za njegov konflikt emocija prema svojoj ženi, čarobnica mu govori kako su bogovi prije 9 godina, kad ga je Helena napustila zbog Parisa, zamijenili pravu Helenu njenim duhom, dok je prava Helena skrivena u dvorcu Aithrinog oca na dnu gorja Atlas. Tamo ona spava, čekajući svog muža da je probudi, a žena u sobi pokraj njih je lažna, samo duh. Aithra obećaje Menelaju da će ga magijom prenijeti u dvorac. Menelaj je isprva zbunjen, no naposljetku prihvaća. Menelaj i Helena ponovno će se sresti u dvorcu na dnu brda. Aithra predlaže Menelaju da koristi lotosov napitak da ga ne muče ometajuće misli.